আজিমপুরের গৃহিণী হামিদা বেগমের দুই মেয়ে। ছোট মেয়ের বয়স ৯ বছর। বড় মেয়ে পড়ে নবম শ্রেণীতে। হামিদা বেগম বলেন, এক বছর আগেও ছোট মেয়ে একা বাথরুমে যেতে পারত না। সামনে দাঁড়িয়ে থাকতে হতো। তবে এখন আর লাগে না। বাথরুমের লাইট জ্বালানো না থাকলেও সে নিজে জ্বালিয়ে নিতে পারে। তবে বাথরুমের চারপাশে আলো জ্বালানো না থাকলে সে এখনো একা বাথরুমের সামনে যেতে সাহস করে না। আর অন্ধকারে তারা এখনো কেউ একা বা দুইজনও সামান্য সময়ও থাকতে পারে না। বাথরুমে থাকা অবস্থায় যদি বিদ্যুৎ চলে যায় তাহলে চিৎকার করতে থাকে।